cyanic-selkie/wikianc huggingface dataset:
Sisäsiittoisuus
Haitat
Monilla koiraroduilla sisäsiittoisuus on aiheuttanut erilaisia yleisiä perinnöllisiä terveysongelmia. Villieläinpopulaatioissa sisäsiittoisuus voi aiheuttaa populaation altistumisen taudeille sekä populaation pienenemisen. Sisäsiittoisuutta voi aiheuttaa populaation pieni koko tai eristyneisyys esimerkiksi ihmisen toiminnan, kuten maatalouden, johdosta.
Vaikka tietyissä tilanteissa sisäsiittoisuuden kautta tapahtuva letaalialleelien rikastuminen voi johtaa myös geeniperimän puhdistumiseen haitallisista mutaatioista, on sen nettovaikutus yleensä aina negatiivinen. Sisäsiittoisuus on nimittäin luonnossa useimmiten seurausta pienestä efektiivisestä populaatiokoosta, jolloin yksilöille ei jää muuta vaihtoehtoa kuin pariutua lähisukulaistensa kanssa. Tällöin menetetään myös runsain määrin hyödyllistä geneettistä muuntelua. Samalla kelpoisuusarvoltaan heikompien joskaan ei välttämättä letaalien mutaatioiden rikastuminen populaatiossa heikentää yksilöiden kelpoisuutta ja jälkeläistuotantoa. Tämä johtaa luonnossa eristyneissä populaatioissa, joissa sisäsiittoisuus on yleisintä, useimmiten entistä vakavampaan sisäsiittoisuuteen.
Sylvi-palkinto
Sylvi-palkinto on Suomen Näytelmäkirjailijat ja Käsikirjoittajat -yhdistyksen myöntämä palkinto parhaasta elokuvan tai televisio-ohjelman käsikirjoituksesta. Se myönnettiin ensimmäisen kerran 2011. Sylvi-palkinto on yhdistyksen vuodesta 1985 lähtien vuoden parhaalle näytelmäteokselle myöntämän Lea-palkinnon sisarpalkinto.
Konesuunta
Konesuunta (, lyhenne MD) tarkoittaa paperinvalmistuksessa paperiradan tai paperikonetekstiilin kulkusuuntaa paperikoneessa. Poikkisuunta tarkoittaa kulkisuunnalle 90 asteen kulmassa olevaa poikittaista suuntaa (, lyhenne CMD).
Kupittaanpuisto
thumb|225px|Näkymä Kupittaanpuistosta 1800-luvun lopulta. thumb|225px|Kupittaan lähdepaviljonki. Kupittaanpuisto on Turussa Kupittaan kaupunginosassa sijaitseva Suomen suurin, vanhin ja laajin kaupunkipuisto. Puisto on pinta-alaltaan 24 hehtaaria, ja sen alueella sijaitsevat muun muassa Kupittaan maauimala ja Seikkailupuisto sekä paviljonkiravintola, liikennekaupunki ja lintupuisto. Puistossa sijaitsee myös yksi kuvanveistäjä Jussi Mäntysen Hirvi-patsaan pronssivaloksista.
Tapahtumia
2000-luvun alussa puistossa järjestettiin kahteen otteeseen Koneisto-festivaali ja vuodesta 2008 lähtien puisto on toiminut Uuden musiikin festivaalin pääasiallisena paikkana. Vuodesta 2009 lähtien puistossa on ollut Botellón-tapahtuma, joka on kasvanut vuosi vuodelta. Tapahtuma ei ole virallisesti kenenkään järjestämä, vaan ihmiset kokoontuvat Facebookin avulla paikalle. Vuoden 2010 Botellónissa oli yli 5 000 osallistujaa.
Noitien asianajaja
Noitien asianajaja on ruotsalaisen toimittajan Jan Guilloun vuonna 2002 ilmestynyt reportaasikirja 1600-luvun Ruotsin noitavainoista.
Bolivian maantiede
Ilmasto
Bolivian ilmastoerot johtuvat maan suurista korkeuseroista. Andeilla, maan länsiosassa, vallitsee tyypillinen trooppisen ylänköalueen ilmasto. Sateet ovat vähäisiä ja ajoittuvat joulu- ja maaliskuun välille. Lämpötilat pysyvät melko samoina kuukausittain, kun taas päivittäiset lämpötilat vaihtelevat paljon öiden ollessa varsinkin kuivan talvikauden aikaan erityisen viileitä. Eräissä osissa vuotuinen sademäärä jää alle 250 millimetrin. Andien itäpuolen tasangolla ilmasto on kuumempi ja sateisempi. Sadetta saadaan 1 000–1 500 millimetriä vuodessa. Harvinainen talviajan ilmiö on polaari-ilman purkaus Antarktikselta näille tasangoille. Silloin lämpötila saattaa pudota tilapäisesti lähelle nollaa. Amazon tulvii maan koillisosassa sadekauden aikaan, jolloin kuivuus lisääntyy maan tasankoalueilla.
Katariina Hänninen
Ura
Hännisen ensimmäinen single ”Kuolematon” ilmestyi vuonna 2004 ja esikoisalbumi Pimenee 1. kesäkuuta 2005. Albumilta julkaistiin yhteensä viisi singleä, joista helmikuussa ja elokuussa 2005 julkaistut ”Paha tuuli” ja ”Polvistukaa” -singlet menestyivät parhaiten.
Painekammio
Painekammio on laite, jota käytetään yleensä sukeltajien paineistukseen veden pinnalla. Laitetta voidaan käyttää muun muassa sukeltajan liian nopeasta pintaan noususta aiheutuvan sukeltajantaudin hoitoon. Painekammioilla on myös muita lääketieteellisiä käyttötarkoituksia. Niitä käytetään esimerkiksi haavahoidoissa.
Verkkovalvonta
Vaikka Suomen viranomaiset eivät saisi valvoa suomalaisia viestimiä, niitä valvovat useat ulkomaat. Suomen tietoliikenne kulkee todennäköisesti jo jonkin valtion verkkovalvonnan läpi. Esimerkiksi Yhdysvaltain tiedustelu NSA hankkii tietoja verkkovalvonnallaan paremmin kuin mikään muu toimija. Tämä varmistui Edward Snowdenin tietovuodon ja paljastusten myötä.
Jako verkkovalvontaan ja tietoliikennetiedusteluun on tulkinnanvarainen. Eroja nähdään tiedonhankinnan kohdentamisessa ja missä määrin se arvioidaan mahdolliseksi. Kohdennetussa tiedustelussa aiotaan soveltaa myös tiedustelukieltoa, joka tarkoittaa sitä, että aineistosta poistetaan ennen tarkempaa analysointia tiedustelukiellon alainen materiaali. Tiedustelukielto koskisi esimerkiksi asianajajan kohdalla hänen ja päämiehen välistä suhdetta sekä siihen liittyviä tietoja.
Järvisaari
Järvisaari 1800 -luvulla
Vuonna 1861 maaorjuus lakkautettiin, ja maaorjat saivat lunastaa tilansa vapaiksi. Vuonna 1865 Järvisaaren asukkaat vapautuivat maaorjuudesta. 486 järvisaarelaista talonpoikaa lunastivat 16 000 ruplan lunastussummalla maansa. Tuolloin Hattulassa asui 98 taloutta, Piilovassa 18 ja Nurmassa 48.
Nykyisyys
Sodan jälkeen suomalainen asutus Järvisaaressa käytännössä katosi. Shapkista tuli venäläistä aluetta, joka eli maataloudesta ja turismista. Nykyisin suomalainen toiminta on vähäistä, mutta sen vielä odotetaan elpyvän.
War Child
Yhtye palasi albumilla takaisin perinteiseen rock-albumimalliin parin konseptialbumin jälkeen ja albumi menestyi jälleen hyvin Yhdysvalloissa nousten albumilistan kakkoseksi.
Tumareseptorit
Ihmisissä tumareseptoreita on ainakin 48, mutta silmukoitumisen takia kustakin voi olla useita muotoja eli isoformeja. Estrogeenireseptorit ovat esimerkki ihmisten tumareseptoreista. Niiden tärkein sisäsyntyinen ligandi on estradioli. Ne olivat myös ensimmäiset tunnistetut tumareseptorit. Niiden olemassaolo tunnistettiin vuonna 1962. Ihmisissä muun muassa myös androgeenit, kilpirauhashormonit, D-vitamiinit ja A-vitamiinit saavat aikaan ainakin osan vaikutuksistaan tumareseptorien kautta.
Emil Rautaharju
Rautaharju valittiin eduskuntaan Kuopion läänin läntisestä vaalipiiristä vaaleissa 1930. Hän toimi kansanedustajana kolmen vuoden ajan, lokakuusta 1930 elokuuhun 1933, ja oli jäsenenä maatalousvaliokunnassa. Rautaharju vaikutti poliittisella urallaan myös Vehmersalmen kunnallispolitiikassa, kunnan kunnanvaltuuston jäsenenä ja puheenjohtajana.
Geoff Sanderson
Geoff M. Sanderson (s. 1. helmikuuta 1972 Hay River, Luoteisterritoriot, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.
Ura
Kaudeksi 1997–1998 Hartford Whalers myytiin, ja joukkue siirtyi Pohjois-Carolinan Raleighiin vaihtaen nimekseen Carolina Hurricanes. Sanderson pelasi Carolinassa vain 40 ottelua runkosarjassa tehopistein 7+10=17 ennen kuin hänet kaupattiin Vancouver Canucksiin tammikuussa 1998. Sanderson ehti pelata Vancouverissa vain 9 ottelua tehopistein 0+3 ennen kuin hänet kaupattiin Buffalo Sabresiin, jossa hän pelasi kauden loppuun.
Gunnar Tallberg
Purjehtijasukuun syntyneen Tallbergin veli Bertil kuului myös Lucky Girl -veneen miehistöön Tukholmassa. Lisäksi Tallberg oli sukua ainakin Henrikille, Johanille ja Peterille. Kaikki edellä mainitut ovat kilpailleet purjehduksessa olympialaisissa. Gunnar Tallberg siirtyi isänsä, kauppaneuvos Julius Tallbergin kuoltua Ab Julius Tallberg Oy:n toimitusjohtajaksi, missä toimessa hän johti pääliikettä ja Lauttasaarta sekä muita sivutoimintoja Bertil-veljen johtaessa kauppatoimintaa ja rauta- sekä rakennustarvikepuolta. Tallberg siirtyi heikentyneen terveydentilansa vuoksi syrjään toimitusjohtajan paikalta vuonna 1928. Hän kuoli kolme vuotta myöhemmin.
Makedonialaissodat
Rooman valtakunta kävi Makedoniaa vastaan neljä sotaa joita kutsutaan makedonialaissodiksi.
Yliskylä
Yliskylässä sijaitsee kuusi päiväkotia, yksi leikkipuisto, kaksi ala-asteen koulua ja yläaste. Palveluita ovat muun muassa kirjasto, terveysasema ja useat kaupat ja ravintolat. Yliskylän 1970-luvulla rakennettu ostoskeskus purettiin vuonna 2019, kun sen naapuritontille valmistui kauppakeskus Saari. Laajasalon kirkko otettiin käyttöön vuonna 2003. Degerön kartano on yksi alueen historiallisista rakennuksista.
Päänvientiköysi
Päänvientiköysi on köysi, joka kulkee paperikoneen kuivatusosassa kuumien, paperia kuivattavien, höyryllä kuumennettujen, sylintereiden reunoihin muotoillussa urassa. Asettamalla köyden väliin paperiradan auttaa köysi paperiradan päälle laittamisessa käyvässä koneessa. Raskasta kartonkirataa koneelle laittavilla kartongintekijöillä on aikaisempina aikoina ollut riskinä menettää peukalonsa.
Katsastus (veneily)
Perusteet
Veneilyssä katsastus on täysin vapaaehtoista, tosin pursiseurat yleensä edellyttävät sitä jäsentensä veneiltä. Jos alus on kaupallisessa käytössä, merenkulun turvallisuusviranomainen suorittaa alukselle katsatuksen. Myös Finnboatin jäsenyritykset tarjoavat ammattiatitoista veneiden kuntokartoitusta.
Haarajärvi (Keuruu, Pohjoisjärvi)
Haarajärvi on Keski-Suomessa Keuruulla Pohjoisjärven kylän lähellä sijaitseva järvi, joka kuuluu Kokemäenjoen vesistöön.
Herra Fantastinen
Historia
Kun valtava energiaa absorboiva muukalainen Gormuu yritti valloittaa Maan, Reed osoittautui älykkäämmäksi ja tuhosi olennon. Osaksi tämän tapauksen takia Reedin alusprojektin rajoitus lopetettiin. Tähän aikaan mennessä Reedin isä Nathaniel oli kadonnut lähettyään salaa aikamatkalle, joka vei hänet vaihtoehtoiseen Maahan, jossa hän pysytteli vuosien ajan. Nathaniel oli jättänyt Reedille kaksi miljardia dollaria työnsä rahoittamiseksi, mutta hallituksen rahoituksen loppuminen uhkasi silti tappaa hänen projektinsa. Gormuun tapauksen jälkeen Reed oli entistäkin päättäväisempi kehittääkseen avaruusteknologiaa, ja hän suostutteli vastahakoisen Benin auttamaan häntä koelennolla ennen kuin projekti lopetettaisiin. Sue ja Johnny Storm vaativat jakaa riskin heidän kanssaan ja lähtivät mukaan. Nelikko pääsi onnistuneesti avaruuteen, mutta voimakkaat kosmiset säteet olivat muuttaneet heidät yli-inhimillisiksi, antaen Reedille venymiskyvyn. Herra Fantastisen nimellä Reed muodosti Ihmeneloset ja käytti nerokkuuttaan, loppua perheen omaisuutta ja patenttien tuottoa rahoittaakseen uutta tiimiä, perustaen heidän kehittyneen tukikohtansa Baxter Buildingiin.
Yksi Reedin ensimmäisistä ja läheisimmistä supersankariystävistä oli Vartiomies (Robert Reynolds), äärimmäisen voimakas ja rakas sankari jo ajalta ennen Ihmenelosia; mutta neutralisoidakseen Vartiomiehen pahan vastakappaleen Tyhjyyden Reedin oli pakko pyyhkiä maailman muistot Vartiomiehestä, myös Reedin omat, ja sankari vaipui unholaan vuosien ajaksi.
Ultimate Herra Fantastinen
Queensissa kasvanut, kolmesta lapsesta vanhin Reed Richards oli muita älykkäämpi. Reedin ystävä Ben Grimm suojeli häntä kiusaavilta luokkatovereilta, mutta Reedin isä ei pystynyt käsittelemään poikansa neroutta ja kohteli lapsiaan rankasti, saaden Reedin ja hänen sisarensa ilottomiksi. Reed löysi toisen ulottuvuuden ja rakensi oskillaattorin joka salli hänen katsella sitä. Puoli vuotta myöhemmin, viidennellä luokalla, Midtownin ala-asteen tiedenäyttelyssä Reed demonstroi kykyään lähettää esineitä siihen ulottuvuuteen. Tämän huomasi luutnantti Lumpkin, Mannerteknologian Kehitystiimin johtajan ”kykyjenetsijä”, joka etsi erityislaatuisia lapsia ympäri maailman.
Josefiina
Josefiina on suomalainen naisen etunimi, jonka vastine suomenruotsalaisessa nimipäiväkalenterissa on Josefina. Kummallakin on nimipäivä 19. maaliskuuta. Nimestä tavataan eri kirjoitusasuja, kuten Josefin, Josefine ja Josephine.
Valentine (panssarivaunu)
Historia
Kuitenkin meni yli vuosi ennen kuin tilaus Valentinesta tuli. Vuoden 1939 heinäkuussa sota näytti väistämättömältä ja Isolle-Britannialle tuli kiire saada lisää panssarivaunuja. Vickers-Armstrongilta tilattiin 275 Valentinea ennen kuin edes mallikappaletta oli rakennettu. Vickers lupasi pystyvänsä nopeaan tuotantoon, koska runko oli vanhasta A10:stä, ja siten säästettiin aika, joka muuten olisi tarvittu uuden rungon suunnitteluun.
Versiot
Valentine III: Samanlainen kuin Valentine II, mutta tornia muunneltu siten että sinne mahtui kolmas miehistön jäsen, tehden tankin miehistöstä nelihenkisen.
Kolppana
Historiaa
Toisen maailmansodan aikana saksalaisten miehitysalueelle jäänyt Kolppanan suomalaisväestö siirrettiin Suomeen vuonna 1943.
Kattila (Inkeri)
thumb|250px|Inkerin luterilaiset seurakunnat vuoden 1925 tienoilla. thumb|175px|Kattilan kirkko vuonna 1911. Kattila on entinen luterilainen seurakunta Inkerissä. Se on vanhaa vatjalaisten asuinseutua, jossa luterilaisia inkerinsuomalaisia asui vain muutamissa kylissä.
Seurakunnan historiaa
Kattilan luterilainen seurakunta mainitaan ensimmäisen kerran vuonna 1624. 1700-luvun alun sotavuosien jälkeen Kattilalla, Soikkolalla ja Kapriolla oli yhteinen kirkkoherra. Vuoden 1740 tienoilla Kattila ja Soikkola yhdistettiin, ja vuonna 1834 niihin liitettiin myös Novasolkan seurakunta.
Vuonna 1919 kolme seurakuntaa erosivat jälleen toisistaan, ja Kattilan virolaiset perustivat oman seurakunnan. Kirkko suljettiin vuonna 1932, minkä jälkeen se toimi elokuvateatterina. Seurakunnan toiminta päättyi 1930-luvun lopussa.
Karjolampi (Keuruu, Yliaho)
Karjolampi on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Keltto
Keltto on maaseutuasutus Seuloskoin piirissä Leningradin alueella Venäjällä. Siellä on asukkaita on 9 085, ja sen keskus sijaitsee 12 kilometriä Pietarista itään.
Vakkajuhlat
Historiallisia tietoja
Ensimmäisen suomenkielinen kirjallinen maininta Ukon vakoista on vuodelta 1548 suomen kirjakieltä kehittäneeltä Mikael Agricolalta.[viite] Myöhemmin, vuonna 1551 Agricola julkaisi Dauidin Psalttarin, jonka esipuheessa oli runomuotoinen luettelo vanhoista suomalaisista jumalista. Tässä yhteydessä hän mainitsi Ukon vakat uudelleen. Hänen mukaansa kevätkylvön yhteydessä juotiin Ukon Malja, ja siitä juopuivat varsinkin naiset. Sitten tehtiin häpeää. Tekstiä on tulkittu siten, että jumalatkin rakastelivat. Näillä menoilla Agricolan mukaan saatiin sadetta ja hyvä ilma. Alkuperäinen teksti sanoo näin:
Sailor Moon
Usagi Tsukino
Sailor Moon, Prinsessa Serenity, Neo-Queen Serenity. Alkuperäisen nimen merkitys: Kuun Jänis
Minako Aino
Sailor Venuksen hyökkäykset
Chibi-Usa
Sailor Chibimoon, Small Lady
Ulommat soturit (Outer Senshi)
Ulompien sotureiden tärkein tehtävä on suojella aurinkokuntaa ulkopuolisilta hyökkäyksiltä.
Haruka Ten'ō
Sailor Uranus
Yaten Kō, Star Healer
Yatenilla on vaaleat hiukset ja hän ystävystyy erityisesti Minakon kanssa. Star Healerin voima on Star Sensitive Inferno.
Sailor Moon R
Black Moon Family on Chibi-Usan ja Hopeakristallin perässä, jotta he saisivat otettua tulevaisuuden maapallon haltuunsa. Ayakashin siskokset kuitenkin epäonnistuvat tässä tehtävässä, ja Sailor Moon parantaa heidät pahoista voimista, ja he asettuvat maahan asumaan normaalien ihmisten tavoin. Chibi-Usa viimein saa selville Sailor sotureiden oikeat henkilöllisyydet ja Usagi ja Mamoru selvittävät välinsä. Chibi-Usa vie heidät sitten tulevaisuuteen pelastamaan äitinsä. Siellä he tapaavat uuden soturin, Sailor Pluton, ajan hallitsijan.
Tietokonesimulointi
Tietokonesimuloinnin sovellutukset
Tietokonesimulaatio kertoo monesti itsestäänselvyyksiäkin. Ennen Persianlahden sotaa 1991 amerikkalaiset simuloivat monia vaihtoehtoja ja esitettyjä ideoita ja hioivat näin lopullista hyökkäysvaihtoehtoa. Yksi simulointien tulos oli muun muassa se, että Bagdadiin hyökättiin vain F-117 -häivekoneilla. Simuloinnit osoittivat, että näin muun muassa tappiot jäivät pienimmiksi, mutta on selvä, että tutkassa näkymätön häivekone on haavoittumattomampi kuin muut sotilaslentokoneet.
Tietokonesimuloinnin keinot
Tietokoneen kapasiteetin valtava kasvu on mahdollistanut simuloinnin aivan uudella tavalla. Esimerkiksi n:n muuttujan lineaarisen yhtälöryhmän ratkaiseminen vaatii noin n·n kertolaskua. Suuret lineaariset yhtälöryhmät käsittävät miljoonia muuttujia. Miten tällaisen miljoonan muuttujan lineaarisen yhtälöryhmän ratkaiseminen on kehittynyt?
Epikurolaisuus
Historia
thumb|140px|[[Epikuros, epikurolaisuuden perustaja.]]
Epikuroksen Puutarha
Epikuroksen kuoleman jälkeen Puutarhaa johti Metrodoros, ja häntä seurasi Polyainos. Neljäs merkittävä aikalainen oli Hermarkhos. Heitä pidettiin koulukunnan perustajina ja oppimestareina, ja antiikin lähteissä heihin viitattiin nimillä ”edelläkävijät” (kathēgemones) tai yksinkertaisesti ”miehet” (andres). Puutarha oli todennäköisesti olemassa useita satoja vuosia, koska Cicero kertoo Faidroksen toimineen siellä vielä vuonna 80 eaa.
Fysiikka
Hellenistisen filosofian koulukunnista epikurolaisuutta ja stoalaisuutta yhdisti näkemys, jonka mukaan kaikkeus on materiaalinen. Epikurolaisuudessa tämän materialismin pohjana oli Epikuroksen Demokritokselta omaksuma atomismi, jonka mukaan kaikki oleva on joko atomeja tai tyhjää. Atomioppi oli epikurolaisuudessa keskeisessä roolissa yhtä lailla tietoteoriassa, mielenfilosofiassa kuin etiikankin kannalta.
Tietoteoria
Epikurolaisessa tietoteoriassa perustavat tavat hankkia tietoa ja perustavat kriteerit tiedolle ovat aistimukset (aesthēsis), ennakkokäsitykset (prolepsis), tuntemukset (pathē) ja ajattelun keskittäminen vaikutelmiin (fantastikes epiboles tēs dianoias). Epikurolaiset hylkäsivät dialektiikan hämmentävänä (parelkousa), koska heidän mukaansa oli riittävää käyttää oikeita sanoja, jotka viittaavat todellisuuden käsitteisiin.
Käsitteet ja tuntemukset
Näiden lisäksi oli myös oletuksia (hypolepsis), jotka olivat mielipiteitä jostakin asiasta tai teosta, ja jotka saattoivat olla joko oikeellisia tai virheellisiä. Olettamukset olivat seurausta aistimuksista, käsitteistä ja tunteista. Koska ne syntyvät automaattisesti ilman rationaalista analyysiä tai verifiointia (eli ikään kuin alitajuisesti) riippumatta siitä, ovatko ne oikeellisia vai eivät, ne täytyy vahvistaa (epimarteresis). Vahvistaminen osoittaa ne joko oikeellisiksi tai virheellisiksi. Se voidaan tehdä vain ”ilmiselvän havainnon” (enargeia) kautta, eli sen kautta, mikä on itsestään selvää ja ilmeistä aistihavaintojen kautta.
Toimintateoria ja tahdonvapaus
Mieli kykeni tekemään päätöksiä ja valitsemaan siinä sijaitsevien kuvien välillä. Tämä ajattelu kykeni puolestaan ohjaamaan ruumista sysäämällä ruumiin atomit liikkeeseen rinnasta lihaksiin kulkevien kanavien välityksellä. Aistiminen (aistinelimistä mieleen) ja ruumiin ohjaaminen (mielestä jäseniin) ovat siis päinvastaisia toimintoja atomien liikkeen kannalta.
Mielelle (sen atomeille) oli mahdollista liikkua (eli ajatella) itsekseenkin, ilman että muu, jäseniin vaikuttava sielu liikkuisi. Suuremmissa sielunliikutuksissa vaikutus ulottuu kuitenkin koko ruumiiseen Tällöin nimetöntä lajia olevat sieluatomit liikuttavat muita sieluatomeja, hienoimmasta karkeimpaan: lämpö, tuuli ja ilma. Nämä liikuttavat puolestaan ruumiin pehmeämpiä osia, verta ja lihaa. Ne puolestaan liikuttavat lopulta ruumiin kovempia osia, luita.
Uskonto
Niin kutsuttu ”epikurolainen paradoksi” on varhaisin tunnettu pahan ongelman muotoilu. Se on usein toistettu argumentti kaikkivaltiaan ja kaikkihyvän jumalan tai jumalien olemassaoloa vastaan. Lactantius kuvasi Epikuroksen argumentin seuraavasti:
Paloportaat
thumb|Paloportaat manhattanilaisessa talossa. Paloportaat ovat tavallisesti talon ulkopuolella olevat portaat, joita voidaan käyttää hätäpoistumistienä tulipalon sattuessa. Paloportaita on joissakin kerrostaloissa ja teollisuuslaitoksissa. Varsinkin omakoti- ja rivitaloissa on yleensä paloportaiden sijasta palotikkaat. Paloportaiden varhaisen prototyypin kehitti Anna Connely vuonna 1887.
Abu Za'bal
Historia
Murad Bein joukot ryöstivät kylän ja pidättivät paikalliset šeikit 23. joulukuuta 1792. Napoleonin Egyptin sotaretkellä Abu Za'balin tuntumassa käytiin useampia taisteluja. Paikalla ollut kylä poltettiin 7. elokuuta 1788 paikallisten kieltäydyttyä toimittamasta ranskalaisille sotilaille tarvikkeita. Ranskalaiset iskivät myös viisi kuukautta myöhemmin 11. tammikuuta 1799 ryöstäen karjaa.
Talous
Abu Za'balissa sijaitsee esimerkiksi lannoite- ja kemikaaliteollisuutta. Paikalla on myös asevoimien sotateollisuutta, jonka tuotteisiin lukeutuvat esimerkiksi rakettimoottorit ja kranaatit. Suuri osa esimerkiksi Assuanin padon rakennuksessa käytetystä dynamiitista tuotettiin Abu Za'balissa. Paikalla on tuotettu myös kemiallisia aseita.
Esineellistäminen
Esineellistäminen eli reifikaatio on argumentaatiovirhe, joka merkitsee abstraktion kuten esimerkiksi mallin, metaforan tai vertauksen kohtelemista todellisuutena.
Maahanmuuttopolitiikka Suomessa
Kokoomus
Kokoomus kannattaa vastuullista maahanmuuttopolitiikkaa, jossa tuetaan elinolojen kehitystä erityisesti turvapaikanhakijoiden lähtöalueilla ja edistetään kokonaisvaltaista kriisinhallintaa. Kokoomus kannattaa myös yhteiskuntien vakauden vahvistamista, demokratiakehitystä ja tasa-arvoa kehitysyhteistyöllä. Puolue haluaa vahvistaa Euroopan unionin ulkorajavalvontaa ja tehostaa yhteistyötä turvapaikkakäsittelyssä.
Kristillisdemokraatit
Kristillisdemokraatit kannattavat inhimillistä, mutta hallittua maahanmuuttopolitiikkaa. He tahtovat auttaa avuntarvitsijaa ja turvata oleskeluluvan saaneiden kotouttamisen maahamme. Tämän onnistumiseksi maahanmuuton on oltava hallittua ja lieveilmiöitä on torjuttava.
Keskustapuolue
Keskustapuolueen eduskuntaryhmä haluaa tiukentaa Suomen maahanmuuttopolitiikkaa lisäämällä pikakäännytyksiä, mutta samalla se haluaa parantaa työllistyneen turvapaikanhakijan mahdollisuuksia jäädä Suomeen. Antti Kaikkosen mielestä pikakäännytyksiä voitaisiin käyttää nykyistä enemmän silloin, kun turvapaikan hakija tulee Suomeen turvallisesta maasta. Työ on keskustan mielestä parasta kotouttamista. Siksi turvapaikanhakijan työhön pääsyä pitäisi helpottaa esimerkiksi kohtuullistamalla perheenyhdistämisen tulorajoja ja poistamalla turhia kielivaatimuksia.
SDP
Sosialidemokraattinen Puolue esittää rakenteellisia uudistuksia maahanmuuttajien kotouttamiseen. Puolueen tarkoituksena on linjata ne keinot, joilla tehostetaan kotoutumista pitkällä aikavälillä. Puolue pitää kiinni maahanmuutossa noudatettavasta työvoiman saatavuusharkinnasta. Työmarkkinoilla sovittuja työmarkkinasopimuksia pitää noudattaa, eikä maahan muuttaneista – mukaan lukien turvapaikan saaneet – saa tehdä työehtojen kohtelun suhteen toisen luokan kansalaisia.
Marinin hallitus
Venäjän hyökättyä Ukrainaan vuonna 2022 Ukrainasta pakeni ihmisiä myös Suomeen. Lokakuun 2022 alkuun mennessä Suomeen oli tullut lähes 40 000 ukrainalaista, joista kolmannes halusi jäädä maahan. Lähes 40 prosentilla suunnitelmat olivat avoinna. Samana syksynä Suomeen pakeni Venäjältä tuhansia ihmisiä. Heistä valtaosa oli kutsuntoja pakenevia miehiä. Heistä osa halusi jäädä Suomeen vain siihen saakka, kunnes tilanne muuttuu heidän kannaltaan suotuisammaksi. Osa aikoi myös jäädä pysyvästi. Lokakuun puoliväliin mennessä Suomesta haki turvapaikkaa 499 Venäjän kansalaista. Tuohon mennessä koko vuoden aikana Venäjän kansalaisilta oli tullut 915 turvapaikkahakemusta. Tavallisesti ennen sotaa venäläiset olivat jättäneet 200–500 turvapaikkahakemusta vuodessa. Maahanmuuttovirasto ei ollut maaliskuuhun 2023 mennessä käsitellyt eikä aikonut käsitellä sotaa välttelevien venäläis­miesten turva­paikka­hakemuksia. Venäläisten turvapaikanhakijoiden määrät alkoivat pienentyä selvästi vuoden 2022 lopun liikekannalle­panon aiheuttaman piikin jälkeen. Maaliskuussa 2023 kaksi kolmasosaa venäläisten hakemuksista oli tullut syyskuusta lähtien miehiltä. Liikekannallepano oli vaikuttanut suurimpaan osaan venäläisten miesten hakemuksista. Hakemuksia ei oltu käsitelty, koska Suomessa ei tiedetty mitä asepalveluksesta kieltäytymisestä käytännössä seuraisi Venäjällä, mitä rintamalle joutuminen tarkoittaisi ja keitä liikekannallepano koski.
Fell on Black Days
Fell on Black Days on Soundgardenin vuonna 1994 julkaisema single ja hyvin tunnettu kappale. Se nousi Suomen virallisen listan sijalle 10.
Howard Unruh
Unruh eli elämänsä loppuun Trentonin mielisairaalassa New Jerseyssä.
Unruhin uhrit
Ammuskelun aikana Unruh tappoi kolmetoista ihmistä ja lisäksi haavoitti kolmea muuta henkilöä.
Aratos Soloilainen
Aratos Raamatussa
Monet teologit katsovat, että Paavali halusi vedota nimenomaan stoalaisiin ja osoittaa sillä tavalla, ettei hän saarnaa täysin vieraita oppeja ja että hän on jossain määrin samaa mieltä kuin he, jotta evankeliumin sanoman kertominen sujuisi myöhemmin helpommin. Jotkut ovat myös esittäneet, että Paavali halusi vertautua jopa Sokrateehen, koska 1) kummatkin kiertelivät kaduilla puhumassa kaikkien kanssa, ja 2) kumpaakin syytettiin vieraiden jumalien levittämisestä. Modernit teologit ovat kuitenkin sitä mieltä, että kyseinen Apostolien tekojen osa on vain kirjoitettu Paavalin matkakertomuksen pohjalta, ja tällaiset dramaattiset aspektit on lisätty jälkikäteen ikään kuin mausteeksi.
Kvantiili
Kvantiilivälit
Toinen usein käytetty kvantiiliväli on kvartiiliväli. Sillä tarkoitetaan 1. kvartiilin ja 3. kvartiilin muodostamaan väliä. Kvartiilivälin pituus on 3. kvartiilin ja 1. kvartiilin erotus. Kvartiilipoikkeama on puolet kvartiilivälin pituudesta.
Klaus Huber
Bernissä syntyneen Huberin kansainvälinen läpimurto tapahtui kamarikantaatilla Des Engels Anredung an die Seele vuonna 1959. Hänelle myönnettiin Baselin kaupungin taidepalkinto vuonna 1978, ja hän toimi Sveitsin säveltäjien yhdistyksen puheenjohtajana vuosina 1979–1982.
Yrjö Hirvensalo
Elämäkerta
Hirvensalo oli myös poliitikko. Hän nousi eduskuntaan varaedustajan paikalta, Eetu Vaaraman kuoltua, ja toimi kansanedustajana puolentoista vuoden ajan, helmikuusta 1938 elokuuhun 1939. Hän edusti Kuopion läänin läntistä vaalipiiriä. Hän oli ensimmäinen ja on edelleen ainut kansanedustajana toiminut apteekkari. Hirvensalo toimi poliittisella urallaan myös Iisalmen kaupunginvaltuuston jäsenenä ja puheenjohtajana, kokoomuksen puoluevaltuuskunnan jäsenenä, kokoomuksen Kuopion piiriliiton puheenjohtajana ja kolmissa vaaleissa, 1937, 1940 ja 1943, presidentin valitsijamiehenä.
Jamie Allison
Ura
Kaudella 1997–1998 Allison pelasi 43 runkosarjan ottelua Calgaryssä tehopistein 3+8=11. Osa kaudesta meni jälleen Saint Johnissa. Kaudeksi 1998–1999 Allison siirtyi Chicago Blackhawksiin. Allison pelasi Chicagossa kaudet 1998–2001 ennen siirtymistään takaisin Calgary Flamesiin.
Allison pelasi Calgaryssä vain puoli kautta ennen siirtymistään Columbus Blue Jacketsiin. Kahden Columbus-kauden jälkeen Allison vaihtoi jälleen seuraa, tällä kertaa Nashville Predatorsiin. Allison pelasi Nashvillessä kauden 2003–2004 ja puoliksi kauden 2005–2006.
Vuonna 2006 Allison teki sopimuksen vapaana agenttina Ottawa Senatorsin kanssa mutta pelasi koko kauden 2006–2007 Ottawan farmijoukkue Binghamton Senatorsissa. Allison lopetti uransa kauden päätteeksi.
Pentikäinen
Pentikäinen on seuraavien tunnettujen suomalaisten sukunimi:
Anthony Powell (puvustaja)
Anthony Powell (s. 2. kesäkuuta 1935 Chorlton-cum-Hardy, Manchester – 18. huhtikuuta 2021) oli englantilainen puvustaja. Hän voitti parhaan puvustuksen Oscar-palkinnon kolme kertaa: vuonna 1972 elokuvasta Tädin kanssa maailmalla, vuonna 1978 elokuvasta Kuolema Niilillä ja vuonna 1981 elokuvasta Tess – viattomuuden tarina.
Anthony Powell oli pukusuunnittelija Sandy Powellin serkku.
Kosemkina
Seurakunnan historia
Suuren-Narvusin kylään rakennettiin vuonna 1732 pyhän Andreaan kirkko. Vuonna 1879 se korvattiin kivisellä pyhän kolminaisuuden kirkolla. Vuonna 1905 Kosemkinassa oli 3 700 suomalaista ja 100 virolaista seurakuntalaista. Vuosittain Narvusissa pidettiin 32 suomen- ja vironkielistä jumalanpalvelusta.
Pekingin yliopisto
Historia
Yliopisto perustettiin 1898 yhtenä Kiinan ensimmäisistä nykyaikaisista yliopistoista Qing-dynastian sadan päivän reformin aikaan, ja sitä tunnettiin aluksi Keisarillisena Pekingin yliopistona tai nimellä Suurkaupunkiyliopisto. Vallankumouksen aikaan 1912 se nimettiin Pekingin yliopistoksi. Maineikas oppinut Cai Yuanpei nimitettiin sille rehtoriksi 1917 ja hänellä oli suuri vaikutus siihen, että Pekingin yliopisto kasvoi Kiinan suurimmaksi korkeakouluksi. Vuonna 1919 sen opiskelijat muodostivat merkittävän osan toukokuun neljännen päivän liikkeestä. Samoihin aikoihin siitä tuli myös ensimmäisiä kiinalaisia korkeakouluja, joka hyväksyi naisopiskelijoita.
13. divisioona (talvisota)
Divisioonan tunnetuimmat taistelut olivat mottitaisteluita Laatokan Karjalassa.
Divisioonan tehtävä ja ryhmitys sodan alkaessa
Divisioonan vastuualue oli rajalla noin 45 kilometrin levyinen. Laatokan rannan kulkiessa kaakko-lounaissuunnassa vastuualue kapeni nopeasti länteen vetäydyttäessä.
Hegesias Kyreneläinen
Hegesias Kuolemankannattaja (, n. 320–280 eaa.) oli antiikin kreikkalainen kyreneläiseen koulukuntaan kuulunut filosofi. Hänen opettajansa oli Paraibates, jota opetti Epitimides, jota opetti puolestaan Antipatros, joka oli Aristippoksen oppilas. Hän toimi erityisesti Aleksandriassa, Egyptissä, jossa hänellä oli oma koulunsa.
Hegesias sai lisänimensä, koska piti itsemurhaa varteenotettavana aseena elämän kärsimyksiä vastaan ja kirjoitti tästä mm. teoksessaan Apokarteron. Hegesias katsoi, että elämä oli täynnä pahaa ja että viisaan miehen oli turhaa tavoitella nautintoa, vaan kaikki mitä hän saattoi tehdä oli linnoittaa itsensä niin hyvin kuin mahdollista tuskaa vastaan. Onnellisuus on mahdotonta eikä sitä ole näin olemassa, koska ruumis joutuu kokemaan paljon kärsimyksiä ja sielu joutuu kärsimään sen kanssa, ja myös sattuma tekee hyvästä mahdotonta.
13. divisioona (talvisota)
Yleiskuvaus 13. divisioonan käymistä taisteluista
Päämaja keskitti alueelle runsaasti lisäjoukkoja vastahyökkäyksen toteuttamiseksi. Alueelle saapui mm.
Tappiot
Talvisodan aikana 13. divisioonan joukot kuuluivat kolmen eniten tappiota kärsineen divisioonan joukkoon noin 1 170 kaatuneellaan, noin 160 kadonneellaan ja noin 3 160 haavoittuneellaan (kokonaistappiot siis hieman vajaa 4 490 miestä). Divisioonan korkeahkot tappioluvut johtuivat osaltaan Laatokan Karjalassa käytyjen sotatoimien ajoittaisesta hyökkäyksellisestä luonteesta.
Grand Theft Auto: San Andreas
Hahmot
Cesar Vialpando on Carlin siskon Kendlin poikaystävä ja Varrios Los Aztecas -jengin johtaja.
Juoni
Vuonna 1992 Carl ”CJ” Johnson palaa Los Santosin kaupunkiin, San Andreasin osavaltioon viiden vuoden jälkeen Liberty Citystä kuultuaan äitinsä kuolemasta veljeltään Sean ”Sweet” Johnsonilta. Carlia seuraavat korruptoituneet poliisit Frank Tenpenny, Eddie Pulaski ja Jimmy Hernandez, jotka lavastavat hänet syylliseksi kollegansa murhaan. Tämän seurauksena hänellä ei ole asiaa Los Santosin kaupungin ulkopuolelle, ilman että hän joutuu poliisin, FBI:n (pelissä FIB) ja armeijan jahtaamaksi. Carl palaa kotiinsa Grove Streetillä ja tapaa vanhat parhaat kaverinsa, Sweetin, Big Smoken ja Ryderin, jotka kaikki kuuluvat Grove Street -katujengiin. Carlin siskolla, Kendl Johnsonilla, on latino poikaystävä Cesar Vialpando. Cesar tutustuttaa CJ:n lowrider-kulttuuriin ja autokisoihin. Aikansa jengiään edustettuaan Carlille selviää Cesarin kautta, että Big Smoke ja Ryder ovat vastuussa hänen äitinsä kuolemasta. Lisäksi selviää, että Big Smoke ja Ryder myyvät huumeita ja ovat kompuksessa Frank Tenpennyn kanssa. Pulaski pidättää Sweetin, ja tämä joutuu vankilaan.
Kraftwerk
Yhtye ja sen musiikki
Alun perin yhtyeen nimi oli Organisation, ja jo silloin siihen kuuluivat Kraftwerkin johtohahmot Florian Schneider ja Ralf Hütter. He olivat tavanneet toisensa Remschiedin taideakatemiassa. He alkoivat tehdä musiikkia kulttuuri-ilmapiirissä, jossa heihin vaikuttivat esimerkiksi avantgarde-taiteilijat, kuten Fluxus -ryhmä (johon kuului John Cage, LaMonte Young, Yoko Ono) sekä Karlheinz Stockhausenin nykymusiikki, jossa tavoiteltiin irrallisista sävelistä koostuvaa metallista äänimaisemaa perinteisen musiikin sijaan. Yhtyeen nimeä valitessa taustalla oli vierailu Itä-Saksaan, jossa voimaan assosioituvat nimet (esim. jalkapallojoukkue Dynamo Dresden) olivat usein esillä.
Kraftwerk oli yksi ensimmäisistä, ellei jopa ensimmäinen yhtye, joka käytti monissa kappaleissaan pelkästään elektronisia instrumentteja ja ääniä. Lauluäänen muokkaaminen vocoderiksi kutsutun laitteen avulla oli yksi merkittävä väline Kraftwerkin levyjen äänimaiseman luomisessa.
Tärkeimmät levyt (1974–1981)
thumb|left|Krafwerk vuonna 1976. Yhtye tuli kuuluisaksi Autobahn-levyn myötä vuonna 1974. Levyn A-puolen täyttävästä nimikkoraidasta miksattiin muutaman minuutin pituinen single-versio, joka saavutti menestystä listoilla. Kappaleessa on varsin yksinkertainen melodia, jota tuetaan paikoin myös akustisilla soittimilla. Levyn B-puolella oli kokeellisempaa musiikkia, jossa melodia oli jätetty vähemmälle. Seuraavana vuonna ilmestyi Radio-Aktivität, joka oli vielä edeltäjäänsä elektronisemman kuuloinen, koska yhtye jätti nyt akustiset soittimet kokonaan pois. Kyseinen levy voidaan nähdä kahta aihetta, radiota ja radioaktiivisuutta, käsittelevänä teema-albumina. Merkittävä käänne oli seuraava levy, vuoden 1977 Trans-Europa Express, jossa krautrock-yhtyeille sekä diskomusiikille tyypillinen monotoninen, suhteellisen verkkainen rytmi yhdistyi entistä vahvemmin syntetisaattorilla tehtyihin melodioihin. Kappaleen nimiraidalla melodia oli jätetty varsin vähiin, ja se ennakoi vahvasti myöhempää teknomusiikkia. Afrika Bambaataan kappale Planet Rock sämpläsi rankasti Trans Europe Expressiä ja muodostui hiphopin kanssa rinnakkain kehittyneen electron kulmakiveksi.
Myöhemmät ajat (1983–2009)
Florian Schneider ei ole esiintynyt vuoden 2006 jälkeen. Ralf Hütterin mukaan hän keskittyy esiintymisten sijaan muihin hankkeisiin. Vuodesta 2008 Schneiderin tilalla lavalla on esiintynyt yhtyeen videoteknikko Stefan Pfaffe. Marraskuun 21. ilmoitettiin, että Schneider oli eronnut yhtyeestä. Ero vahvistettiin tammikuussa 2009.
Albumit
Vuosien 1977–1991 albumeista on olemassa erikseen saksaksi ja englanniksi lauletut painokset. Levyjen molemmat painokset ovat olleet levityksessä Suomessa. Vuoden 1975 levyllä, Radio-Aktivität, eri painosten välillä on eroa vain kansikuvissa, ja levyllä lauletaan sekaisin molempia kieliä. Vuoden 1986 Electric Café -albumista on olemassa myös espanjankielinen painos.
Outokumpu (yritys)
Outokummun nykyinen pääliiketoiminta-alue on ruostumaton teräs (Stainless Steel), joka jakautuu kolmeen liiketoiminta-alueeseen: Europe (Eurooppa, Lähi-itä, Afrikka, Aasia ja Tyynenmeren alue), Americas ja Long Products. Yhtiön merkittävimmät eurooppalaiset kilpailijat ruostumattoman teräksen valmistajina olivat vuoteen 2012 sitä suuremmat saksalainen yritys Inoxum/ThyssenKrupp, espanjalais-ranskalais-luxemburgilainen Aperam/ArcelorMittal ja espanjalainen Acerinox. Vuoden 2012 lopulla Outokumpu osti Inoxumin, ja siitä tuli alan suurin toimija Euroopassa, ellei peräti koko maailmassa.
Kaprio
Maantiede
Kaprion kunnan pinta-ala on 408,56 neliökilometriä. Se rajoittuu pohjoisessa Sosnovyi Borin kaupunkipiirikuntaan ja Lomonosovin piirin Lepäsin kuntaan, idässä Lopuhkinan kuntaan sekä kaakossa Volossovan ja lännessä Jaaman piireihin. Pinta-alasta 52,6 % on metsää, 24,3 % vesialuetta ja 18,5 % maatalousmaata.
Asutus
Keskuskylän lisäksi kuntaan kuuluu Kaprion asemataajama ja 15 kylää: Anelia (ven. Ananjino), Iivanaisi, Irokossi (Irogoštši), Kerpukkala (Kerbukovo), Klimettina, Lommaha, Mahu, Maklakkova, Mustova (Mustovo), Novasolkka (Novosjolki), Podozvanje, Saarinskoi (Zarinskoje), Siesta-Palkkina, Sirkkova ja Voronkino. Muita paikkakuntia ovat Hatapusan, Jyrjövän, Kirnun (Kernovo), Kommolan ja Pjarnuškin entiset kylät, joista osassa on loma-asutusta.
Historia
Kaprio on vanhaa vatjalaisten ja inkeroisten asuinaluetta. Arkeologisesti nykyasutuksen jälkiä voidaan seurata rautakauden ja varhaiskeskiajan taitteeseen ja hajanaisempina ajanlaskun alkuun saakka. Seudulla puhuttiin vanhastaan itävatjaa, viimeksi Ikäpäivösin kylässä. Itävatjan murre sammui 1960-luvulla.
Kyläkuva ja nähtävyydet
Museona toimiva Kaprion linna on valtakunnallinen suojelukohde. Se sijaitsee kylän länsiosassa Kaprionjoen rotkon ympäröimänä. Kaprion kylä koostuu pienistä kerrostaloista, matalista usean perheen asuintaloista ja puutarhapalstojen ympäröimistä omakotitaloista. Kylän keskustassa sijaitsevat hallintorakennukset ja palvelut ja itäosassa maatalousyritysten rakennelmat.
Jan Berger
Jan Berger (s. 27. marraskuuta 1955 Praha) on tšekkiläinen entinen jalkapalloilija ja olympiavoittaja. Hän oli mukana Tšekkoslovakian kultaa voittaneessa joukkueessa Moskovan olympialaisissa 1980.
Typpioksidi
Valmistus ja käyttö
Typpioksidia valmistetaan polttamalla ammoniakkia noin 500 °C:n lämpötilassa platinan toimiessa katalyyttinä:
Elimistössä typpioksidi on merkittävä signaalimolekyyli. Niinpä sitä käytetään lääketieteessä, inhalaattorilla hengitettynä muun muassa sirppisoluanemian hoidossa, ja se helpottaa äkillistä hengitysvajausta eli ARDS-oireyhtymää, samoin se auttaa vastasyntyneitä hengitysvaikeuksissa ja myös estää ohitusleikkauksessa siirretyn suonen tukkeutumisen.
Typpioksidi ympäristöongelmana
Muiden typen oksidien tavoin myös typpioksidi on haitallinen luonnon ja maaperän happamoitumista aiheuttava kaasu. Varsinkin teollisuudesta ja liikenteestä aiheutuu paljon typen oksidien päästöjä. Typen oksidien päästöt ovat ongelma, koska niitä syntyy teollisuuden palamisreaktioissa (kuten kivihiiltä poltettaessa) aina, vaikka palava aine ei sisältäisikään typpeä, sillä ilmassa on typpeä.
Omnia
Koulutustarjonta
Omnian koulutustarjonta kattaa koko elinikäisen oppimisen. Koulutustarjonnassa on ammatillinen koulutus, aikuislukio, valmentavat koulutukset, nuorten työpajatoiminta, aikuisten perusopetus sekä vapaan sivistystyön tarjonta. Vuosina 2021–2022 Omniassa oli aikuisten työpajatoimintaa.
Kansainvälisyys
Omnian kansainväliset verkostot ja yhteistyösopimukset mahdollistavat kaikille Omnian opiskelijoille ja opettajille osallistumisen kansainväliseen vaihtojaksoon. Vuosittain Omniasta ja Omniaan toteutetaan satoja opiskelijavaihtoja.
Kilpailutoiminta
Omnia on mukana ammatillisen koulutuksen kilpailutoiminnassa kuten kansallisessa ammattiosaamisen kilpailussa Taitajassa sekä kulttuurikilpailu SAKUstarsissa. Vuonna 2023 Omnia järjestää kansallisen Taitaja-kilpailun finaalin Espoossa.
Virheellinen todistelu
Virheellinen todistelu tarkoittaa argumentaatiovirhettä, jossa perustelu on muodollisesti oikein, mutta siinä on semanttinen virhe. Sille on vaikeaa antaa yleistä muotoa, mutta se on varsinkin matematiikkaa käyttävässä retoriikassa yleistä. Yleisimmillään virheellinen todistus liittyy nollalla jakamiseen.
Todistus, että 8 on yhtä suuri kuin 4
MOT
Laitakaupungin valot
Laitakaupungin valot on suomalainen Aki Kaurismäen käsikirjoittama ja ohjaama elokuva, jonka ensi-ilta oli vuonna 2006. Se on Kaurismäen Suomi-trilogian viimeinen osa. Pääosia näyttelevät Janne Hyytiäinen, Ilkka Koivula ja Maria Järvenhelmi. Elokuva kertoo vartijana toimivasta yksinäisestä Koistisesta, joka joutuu petoksen uhriksi.
Aiemmissa elokuvissa Kaurismäki oli käyttänyt oman ikäluokkansa näyttelijöitä ja henkilöt olivat ikääntyneet samaan tahtiin kuin ohjaajakin. Tässä elokuvassa näyttelijät ovat ensi kertaa selvästi häntä itseään nuoremman sukupolven ihmisiä. Mukana vilahtaa kuitenkin myös Kati Outinen kaupan kassana.
Michael Goguen
Michael Goguen on televisioanimaatiosarjojen tuottaja, ohjaaja ja animaattori. Hän tuli tunnetuksi tuottamastaan Batman-animaatiosta.
Tauno Ilmoniemi
thumb|150px|Tauno Ilmoniemi Tauno Ilmoniemi ent. Granit (16. toukokuuta 1893 Kuopion maalaiskunta – 21. syyskuuta 1934 Oulu) oli suomalainen jääkärieversti. Hänen vanhempansa olivat lehtori, kunnallisneuvos Bruno Granit-Ilmoniemi ja Bertha Lagus. Hänet vihittiin avioliittoon vuonna 1926 Sylvi Irene Koskimiehen kanssa.
Jääkäriaika
thumb|450px|Värväreitä ja etappimiehiä: vasemmalta ylhäältä: jääkärimajuri [[Kurt Wallenius (käytti nimeä Aarne Pursiainen), kapteeni Urho Sihvonen (Oravapoika), majuri Lennart Oesch (Johansson), vänrikki Väinö Sutinen (Blomberg), kapteeni Erkki Viitasalo (Torniaisen Ville), kapteeni Tauno Ilmoniemi (Möttönen) ja vänrikki Eino Koivisto (Aho); keskirivissä: kapteeni Friedel Jacobsson (metsänhoitaja Borg), maisteri H. Stenberg, vääpeli Väinö Heikkinen (Hallan Väinö) ja tohtori Valter Sivén, alarivissä: kapteeni Aarne Salminen (Virén), vääpeli Savolainen ja Vääpeli Vilkman. Kuva: Tukholma tammikuu 1917]]
Lempaala
thumb|Lempaalan entisen kirkon muistoristi.|alt= Lempaala on kylä ja entinen seurakunta Pohjois-Inkerissä Venäjällä. Sinne perustettiin Inkerin ensimmäinen luterilainen seurakunta vuonna 1611. Sekä luterilaiset että ortodoksiset (kr.kat.) inkeriläiset karkotettiin Lempaalasta vuosina 1935–1936 Stalinin vainoissa rajaseudun puhdistuksen nimissä. Samalla myös vuonna 1764 rakennettu kirkko purettiin. Vanhan kirkon paikalla Lempaalanjärven rannassa on nyt muistoristinä puretun kirkon alkuperäinen risti. Samalla paikalla on myös inkeriläisten bolševikkien veljeshauta sekä vuonna 2005 pystytetty muistomerkki Kannaksen rintamalla jatkosodan aikana kaatuneille suomalaisille sotilaille.
Homo rudolfensis
Turkananihmisen fossiileja on löydetty Itä-Afrikasta. Näistä ensimmäiset löydettiin vuonna 1972 Turkanajärven itäpuolelta Keniasta. Nimi rudolfensis tulee järven vanhasta nimestä Rudolfjärvi. Turkananihmisen tiedetään käyttäneen yksinkertaisia kivityökaluja.
Jimmy Conrad
Conrad debytoi Yhdysvaltojen maajoukkueessa 7. heinäkuuta 2005 Kuubaa vastaan. Hänet valittiin Saksan MM-kisojen 2006 miehistöön. Hän pelasi kaikkiaan 28 maaottelua ja teki niissä yhden maalin vuosina 2005–2010.
Kangaslampi (Mänttä-Vilppula, Kolho)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Ukonselän lähialueeseen (35.622) se kuuluu.
Verenpisara (yhtye)
Verenpisara on esiintynyt Down by the Laiturissa, Tuskassa, Tammerfestissa ja Midnight Party Planetissa. Vuonna 2005 yhtye vaihtoi levy-yhtiönsä BMG:stä Spinefarmin Rankaan.
Yhtye julkaisi uuden levyn "Eilinen on kuollut" helmikuussa 2011 vaihdettuaan levy-yhtiötä Stay Heavy Recordsille.
Coleco ADAM
Coleco ADAM on Colecon kehittämä ja 1980-luvun alussa julkaisema tietokone, jonka edeltäjä on pelikonsoli ColecoVision. ADAM ei ollut kovin suosittu, mikä johtui osittain varhaisista tuotanto-ongelmista. Laite julkistettiin kesän 1983 Consumer Electronics Show -messuilla. ADAM sai hyvää palautetta näppäimistönsä ja tulostimensa laadukkuudesta, ja tarjosi aikanaan kilpailukykyiset grafiikat ja äänimaailman.
István Rózsavölgyi
Vuonna 2009 Tatan kaupungin stadion nimettiin Rózsavölgyin mukaan. Elokuussa 1956 István Rózsavölgyi juoksi kyseisellä paikalla 1 500 metrin ME:n.
Rózsavölgyi kuoli 27. tammikuuta 2012.
Tadjoura
Väestö
pienoiskuva|Tadjouran sulttaani Abdoulkader Houmed (vas.) ja Yhdysvaltain laivaston kontra-amiraali Richard W. Hunt. Tadjouran kaupungissa oli vuonna 2009 yhteensä 14 820 asukasta. Aluetta asuttavat afarit, jotka kuuluvat Ad'ali-, Hasooba-, 'Able-, Ayrolasso-, Songo Goda-, Ma'andiyta-, Seeka- ja Mafa-klaaneihin. Asukasluvun historiallista kehitystä on vaikea arvioida, mutta se lienee pyörinyt 3 000:n henkilön paikkeilla. Paikalliset harjoittavat islamin uskoa, johon on sekoittunut joitakin paikallisia uskomuksia, joiden merkitys on kuitenkin vähenemässä. Aikanaan uskottiin esimerkiksi vedenhenkiin (baddi maskin), mutta viimeisin uhraus niille tehtiin vuonna 1977. Tadjoura on tunnettu perinteisesti seitsemän moskeijan kaupunkina, mikä on alueelle epätavanomaisen monta.
Eagle-Eye Cherry
Pian syntymänsä jälkeen Cherry muutti isänsä mukana New Yorkiin, missä hän myöhemmin alkoi näytellä ja soittaa musiikkia. Isänsä kuoltua vuonna 1995 Cherry muutti Tukholmaan tyttöystävänsä kanssa ja keskittyi sanoittamistyöhön. Vuonna 1997 hän julkaisi esikoisalbuminsa Desireless, joka menestyi hyvin Euroopassa. Erityisen suureksi hitiksi nousi single ”Save Tonight”.
Murelampi
Maantietoa
Lammen pinta-ala on 2,7 hehtaaria ja se on 200 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 650 metriä. .
Perho (kunta)
Perho on Suomen kunta, joka sijaitsee Keski-Pohjanmaan maakunnassa valtatie 13:n varrella. Perho kuuluu Kaustisen seutukuntaan ja Keski-Pohjanmaan liittoon. Perhon kunta on perustettu vuonna 1868, ja siellä asuu 0 ihmistä, ja sen pinta-ala on 0 km2, josta 0 km2 on vesistöjä. Väestötiheys on 0 asukasta/km2. Perhon naapurikunnat ovat Alajärvi, Halsua, Kinnula, Kivijärvi, Kyyjärvi, Lestijärvi, Veteli ja Vimpeli.
Historia
Perhon ensimmäiset asukkaat mainitaan asiakirjoissa vuonna 1566. Perho erotettiin kymmenysluettelossa 1570 omaksi ryhmäkseen, josta ei käytetty kylän nimeä, vaan määritelmä ”savolaisia” (Sawboar). Perhon ensimmäiset asukkaat olivat ilmeisesti kaikki savolaisia. Perhon kylän nimi esiintyy ensi kerran 1583. Vuotta myöhemmin mainitaan kaksi nykyisen Perhoon kuuluvaa kyläkuntaa: Jängänjärvi ja Humalajärvi sekä 1591 vielä Petäjäkoski. Joinakin vuosina Perho mainitaan Jängänjärven kylänä, mutta 1599 kyliä on taas neljä: Petäjäkoski, Uksikoski, Perho ja Jängänjärvi. ”Kylien” rajat ovat sangen epämääräiset. Perhon asuttaminen edistyi 1500-luvun lopulla hitaasti.
Luonto
pienoiskuva|[[Salamajärven kansallispuistoa.]] Perhon luonnonmaisemaa hallitsevat laajat suo- ja niiden väliset metsämaat. Kunnan itäosassa Suomenselän vedenjakajan alueella maisemaan tuovat vaihtelua lukuisat kohoumat ja järvet. Perhonjoki kulkee kunnan läpi noin 30 kilometrin matkalla. Joen koskia on perattu etenkin Oksakosken ja Kellokosken seuduilla. Maatalot viljelyspeltoineen levittäytyvät joen rannoille. Perhossa on runsaasti järviä ja pieniä lampia. Suomaisemat kankaineen kuuluvat tyypilliseen Suomenselän maisemaan. Erämaaluonne leimaa luontoa. Järvien kalakanta on ollut tärkeä ravinnonlähde kuntalaisille. Erämaisessa luonnossa viihtyy hirviä, peuroja, karhuja, susia, ahmoja ja ilveksiä. Joutsen ja kurki kuuluvat runsaslukuisina vesistöiseen luontoon.
Me ei vietetä joulua
Me ei vietetä joulua on koko perheen komedia. Lyhytelokuvan on käsikirjoittanut ja ohjannut Khadar Ahmed. Pääosissa esiintyvät Aapo Puusti, Mikko Neuvonen, Jesse Raatikainen ja Isabella Haaksluoto. Elokuva sai ensi-iltansa syksyllä 2014. Elokuvassa suomalaiset nuoret miehet ja naapurin somaliperhe eivät vietä joulua, mutta juhlapyhä pakottaa heidät kohtaamaan toisensa.
Perniö
Perniön naapurikunnat olivat Halikko, Kemiö, Kisko, Muurla, Salo, Särkisalo ja Tammisaari. Aikaisempia naapurikuntia olivat Halikkoon vuonna 1967 liitetty Angelniemi, Saloon samoin vuonna 1967 liitetty Uskela ja Tammisaareen vuonna 1993 liitetty Tenhola.
Vesistöt
Teijon ylänkö on soista ja vetistä seutua. Soiden ja kallioiden keskelle ovat muodostuneet muun muassa Lehmijärvi, Hamarijärvi, Sahajärvi, Puolakkajärvi, Matildanjärvi ja Kirakanjärvi.
Liikenne
Perniön kautta kulkevat rantarata ja kantatie 52 Salosta Tammisaareen. Rantaradan perusparannuksen yhteydessä Perniön alueella olleet liikennepaikat lakkautettiin; Kosken rautatieasema jäi jopa useita kilometrejä sivuun uudesta ratalinjasta. Nykyisin lähin rautatieliikennepaikka on Salon rautatieasema.
Harland and Wolff
thumb|250px|Työläiset poistumassa Harland and Wolffin telakalta Belfastissa vuonna 1911. thumb|250px|Laivanrakennusta Harland and Wolffin [[Liverpoolin telakalla vuonna 1944.]] Harland and Wolff Heavy Industries aloitti toimintansa telakkana vuonna 1861. Sen perustivat belfastilaiset Edward James Harland ja Gustav Wilhelm Wolff. Toiminta alkoi varsinaisesti vuonna 1858 Harlandin ostettua Queen’s Islandilla sijaitsevan Robert Hicksonin telakan.